TLA

Baibas Talces grāmatas atvēršana
2019-10-11 17:00 - 18:30 (Europe/Riga)
11. oktobrī 17. 00 Rīgā, Baznīcas ielā 30 notiks dzejnieces Baibas Talces jaunā dzejas krājuma “Tālās tikšanās” atvēršanas svētki

Ilgas Liepiņas grāmatas atvēršana
2019-10-09 16:30 - 18:00 | Rīgas Centrālā bibliotēka
9. oktobrī plkst 16.30 Rīgas Centrālajā bibliotēkā, Brīvības ielā 59 notiks Ilgas Liepiņas jaunā romāna “Ragana bez diploma” atvēršanas svētki.
Visi laipni gaidīti!

Tukuma Literāti Kandavā
2019-10-04 17:00 - 19:00 | Kandavas muzejs, Talsu 11, Kandava
Tukuma literātu viesošanās Kandavas muzejā

Dainas Jansones-Treices grāmatas atvēršana
2019-10-03 17:00 - 18:30 | Rīga, Jumavas grāmatnīca, Dzirnavu 73, Rīga
Dainas Jansones-Treices jaunākā dzejoļu krājuma “Sirds viducī” atvēršanas svētki
Rīgā, Dzirnavu ielā 73

Dzejas vakars ar S.Upesleju
2019-10-01 16:00 - 17:00 | Babītes bibliotēka, Jūrmalas 14 A, Piņķi
1. oktobrī plkst 16.00 Babītes bibliotēkā notiks dzejas vakars ar Sarmas Upeslejas piedalīšanos.
Vairāk info te

Guna Roze Salacgrīvas bibliotēkā
2019-09-30 14:00 - 16:00 | Salacgrīvas bibliotēka, Sila iela 2, Salacgrīva
30. septembrī Guna Roze kopā ar Latvijas Radio žurnālisti Liegu Piešiņu viesosies Salacgrīvas bibliotēkā.

TLA kārtējā tikšanās
2019-06-15 11:00 - 17:00
Kā jau vasarās ierasts, tiekamies zaļumos.
Šoreiz 15. jūnijā Plieņciemā.
Izbraukšana 11.00 no Sarkanā Krusta

Kungs Tukums Liepājā
2019-05-31 18:00 - 20:00 | Liepājas bibliotēka, Malkas 4, Liepāja, Latvia
31. maijā 18.00 Liepājas bibliotēkā “Vecliepājas Rūķis” ciemosies šopavasar iznākušais Tukuma vēsturiskā apriņķa literatūras almanahs “Kungs Tukums”, lai liepājniekiem izrādītu savas 600 lappuses un pusotru kilogramu garamantas.
Kungu pavadīs vismaz septiņi galminieki, tostarp Guna Roze ar jaunāko romānu “Sadursme”, Rolanda Bula ar “Stopētāju lietu”, Ilga Liepiņa ar jaunu prozu, Gvido Drage ar haiku krājumu “Vienkārši zeme”, Sarma Upesleja ar dzeju dialogos “Aiz sidraba šķidrauta”, arī Daina Jansone-Treice un jaunais “Tukuma Literātu apvienības” vadītājs – dzejnieks Andris Jansons.

Jūra līdz ceļiem Muzeju naktī
2019-05-18 19:00 - 22:00 | Tukuma Mākslas muzejs, Harmonijas 7, Tukums
Muzeju naktī būsim Tukuma Mākslas muzejā, Harmonijas ielā 7.
no 19.oo atdosim godu 600 lappušu biezajam un pusotru kilogramu smagajam “Kungam Tukumam” – lasīsim fragmentus no šī Tukuma apriņķa literatūras almanaha, un visas nakts garumā ļausim apmeklētājiem grāmatu iegādāties par viszemāko cenu – 20 Euro.
no 20.30 Brīvais mikrofons. Savu dzeju un prozu lasīs Tukuma literāti.

"Putni dzied mūžību"
2019-04-26 17:00 - 18:00 | Baznīcas iela 30, Rīga
Tukuma literāti atgriežas Raiņa un Aspazijas mājā – muzejā.
Šoreiz ar muzikāli – literāru pēcpusdienu “PUTNI DZIED MŪŽĪBU”
Savu dzeju lasīs Gvido Drage, muzicēs Andris Jansons
Ieeja – muzeja biļete 2 Euro
pensionāriem, invalīdiem, studentiem – 1 Euro

20. gadsimta grieķu dzeja
2019-04-12 16:00 - 18:00 | Tukuma bibliotēka, Šēseles iela 3, Tukums
12. aprīlī plkst. 16.00 Tukuma bibliotēkā pasākums
“20. gadsimta grieķu dzeja. Konstantīns Kavafis, Odisejs Elītis, Niks Engonopuls”
Piedalās atdzejotājas – LU prof. dr. philol. Ilze Rūmniece, mag. philol. Daiga Lapāne un komponists Andris Jansons.

"Aiz sidraba šķidrauta" atvēršanas svētki
2019-04-06 12:00 - 14:00 | Tukuma bibliotēka, Šēseles iela 3, Tukums
6. aprīlī dzejnieki Sarma Upesleja un Māris Reinbergs (Liepāja) iepazīstinās ar savu jaunāko kopdarbu – dzeju krājumu “Aiz sidraba šķidrauta”, kas veltīts izcilajai Aspazijai

Novadnieču grāmatu atvēršana
2019-03-16 12:00 - 14:00 | Tukuma bibliotēka, Šēseles iela 3, Tukums
Lasītājiem iespēja tikties uzreiz ar divām Tukuma rakstniecēm un viņu jaunākajām grāmatām

Rolanda Bula – “Atpakaļceļs” (vēsturisks romāns) un “Stopētāju lieta” (kriminālromāns)
Guna Roze – “Sadursme” (romāns stāstos par mūsdienām)

Pasākuma laikā būs iespēja iegādāties šīs grāmatas par ļoti simpātisku (izdevēja) cenu.

G.Roze Prozas lasījumos
2018-12-06 18:00 - 21:00 | Nice Place, Kr. Barona 21A, Rīga
6.decembrī festivāla “Prozas lasījumi” piektās dienas pasākumā “Jauks vakars jaukā vietā” savu stāstu “Izvēles brīvība” lasīs Guna Roze.
Lai izdodas!

Kurzemes prozas lasījumi
2018-12-01 12:00 - 17:00 | Ventspils Rakstnieku māja, Annas 13, Ventspils
1.decembrī pieci Tukuma autori – Ilga Liepiņa, Guna Roze, Rolanda Bula, Krišs Grunte, Gvido Drage – dosies uz Ventspili, kur notiks gadskārtējie “Kurzemes prozas lasījumi”.
Lai izdodas!

Tukuma prozas lasījumi
2018-11-17 12:00 - 14:30 | Tukuma bibliotēka, Šēseles iela 3, Tukums
Piektie Tukuma prozas lasījumi notiks
2018.g. 17. novembrī plkst. 12.00 Tukuma bibliotēkā.
Savus vēl nepublicētos darbus – īsos stāstus vai romānu fragmentus – lasīs 8 Tukuma autori: Rolanda Bula, Gvido Drage, Krišs Grunte, Ilga Liepiņa, Imants Liepiņš, Olga Meldere, Guna Roze, Vilis Seleckis
Kā vienmēr klausītāji varēr balsot par sev tīkamāko darbu, piešķirot “Klausītāju balvu”

Trīs mākslu tikšanās
2018-09-22 13:00 - 14:30
22. septembrī Slampes kultūras pilī notiks ikgadējais pasākums
TRĪS MĀKSLU TIKŠANĀS
13.00 – Tukuma literātu autorlasījumi (dzeja un proza)
13.20 – filma “Pretī” (40 min) – kurzemnieku dzeja, gleznas un mūzika saplūst vienotā veselumā

Kurzemes Mākslas un dzejas dienas
2018-09-15 10:00 - 20:00
15. septembrī Kurzemes Mākslas un Dzejas dienas Kuldīgā.

Sirds uz perona
2018-09-14 19:00 - 21:00
Ikgadējā Dzejas dienu akcija “Sirds uz perona”.
Lasām savu mīļāko dzeju uz peroniem, esošu vai izbijušu sliežu malā, vai esošās un izbijušās autobusu pieturās Latvijā un pasaulē
AKCIJAS VIETAS KARTĒ
Ja tā vieta, kur Tev visērtāk būtu lasīt dzeju, līdz 14. septembrim kartē neparādās vienkārši ej un lasi savu mīļāko dzeju jebkur pie eksistējoša vai ex dzelzceļa, autobusa pieturā vai autoostā, vienatnē vai kompānijā un atzīmē šo vietu kartē pats.
Vairāk par pasākumu sadaļā Sirds uz perona un Sirds uz perona Facebook lapā.

Čaka gars Tukumā
2018-09-08 13:00 - 17:00 | mākslas darbnīca ANTĪKS, Harmonijas iela 1, Tukums
8. septembrī 13.00 mākslas darbnīcā ANTĪKS Harmonijas ielā 1
ČAKA GARS TUKUMĀ
Alberta Pauliņa izstādes atklāšana un Tukuma dzejnieku lasījumi.
Līdz 17.00 skanēs Čaka dzeja un dziesmas ar Čaka tekstiem aktieru Viļa Daudziņa, Arta Robežnieka un Artūra Skrastiņa izpildījumā.

Proza paiet malā !
2018-09-07 18:00 - 20:00 | Raiņa un Aspazijas muzejs, Baznīcas iela 30, Rīga
DZEJAS DIENAS
Tukuma dzejnieku radošā pēcpusdiena Raiņa un Aspazijas mājā muzejā.
Savu dzeju lasīs Gvido Drage, Sarma Upesleja, Māris Reinbergs (Liepāja), Iveta Šimkus, Baiba Talce, Andris Jansons un citi
Muzikālais noformējums – Andris Jansons

TLA sanāksme
2018-08-17 15:00 - 17:00 | Tukuma bibliotēka, Šēseles iela 3, Tukums
Kārtējā sanāksme neierastā laikā, jo jāgatavojas Dzejas dienām!

Pekstiņstāsti
2018-07-29 16:00 - 20:00
Esam pagodināti par uzaicinājumu ar lasījumiem un stāstījumiem piedalīties Jānim Baltvilkam veltītā vakarēšanā “Pekstiņstāsti” dzejnieka dzimtajās mājās “Zīlītes” Smārdes pagastā.
vairāk šeit

Ekskluzīva intervija
2018-07-14 13:00 - 14:00 | Tukums, Harmonijas iela, Tukums
Tukuma Rožu svētku laikā – 14. jūlijā 13.00 uz Mākslinieku ielas (Harmonijas ielā) – laiks atvēlēts Tukuma literātiem.
Tā būs ekskluzīva, unikāla intervija ar vismaz 10 novada literātiem. Uz žurnālistes jautājumiem atbildēsim ar citātiem no savas literatūras un ne vārda brīvā stilā! 🙂
Kā mums tas izdosies? Nāciet klausīties! 🙂

"Vienkārši zeme" atvēršana
2018-06-16 12:00 - 14:00
16. jūnijā plkst 12.00
dzejnieka Jāna Baltvilka dzimtajās mājās “Zīlītes” Smārdes pagastā
ar lasījumiem un aplīgošanu atvērsim Gvido Drages trešo haiku krājumu ‘Vienkārši zeme”.
Visi laipni aicināti piknikā ar savu groziņu.

TLA sanāksme
2018-06-16 10:30 - 14:00
Tiekamies 16. jūnijā 10.30 domes autostāvvietā un dosimies uz J.Baltvilka “Zīlītēm”.
Izrunāsim, ko īsti rādīsim Rožu svētkos, pēc tam atzīmēsim Gvido Drages jaunās grāmatas iznākšanu un ielīgosim Jāņus.

V.Seleckis Kursīšos
2018-05-22
22.maijā rakstnieks Vilis Seleckis tiksies ar lasītājiem Saldus novada Kursīšu bibliotēkā.

Muzeju nakts pasakas
2018-05-19 17:00 - 21:00
19.maijā jau atkal Latvijā notiks Muzeju nakts. Šā gada tēma “Šūpulis”
Tukuma literāti būs sastopami Jaunmoku pils dārzā ļoti īpašā radošajā darbnīcā. No plkst 17.00 kopā ar pils muzeja apmeklētājiem sacerēs pasakas un šūpuļdziesmas. Jaunradītos darbus drukās… uz rakstāmmašīnas, lai autori var paņemt līdzi uz mājām.
Skaidri zināms, ka radošajā darbnīcā būs dzejniece Sarma Upesleja, rakstnieces Marija Anmane un Guna Roze.

TLA sanāksme
2018-05-19 11:00 - 14:00 | Tukuma bibliotēka, Šēseles iela 3, Tukums
Kārtējā TLA sanāksme.
Kā vienmēr lasīsim savu jaunāko dzeju un prozu,
šoreiz vienosimies arī par TLA uzstāšanos Rožu svētkos Mākslinieku ielā
un izšķirosim Rumbu bibliotēkas grāmatas.

S.Upesleja dzejnieku saietā
2018-05-18
Sarma Upesleja piedalīsies dzejnieku saietā Laucienā.
